stanford-oval/wikipedia huggingface dataset:
สยามสปอร์ตซินดิเคท
ข้อวิพากษ์วิจารณ์

ปัจจุบัน ด้วยความสัมพันธ์อันแน่นแฟ้นกับ นายวรวีร์ มะกูดี นายกสมาคมฟุตบอลแห่งประเทศไทย ซึ่งมีผลงานล้มเหลวเป็นอันมากในการบริหารสมาคมฯ ทั้งยังเป็นที่วิพากย์วิจารย์อย่างกว้างขวางในความโปร่งใสในการบริหาร และการเลือกตั้งนายกสมาคมฯ
แฟนบอลส่วนใหญ่เชื่อว่า สื่อในเครือ สยามสปอร์ตซินดิเคท ลงข่าวบิดเบือน และไม่เป็นความจริงกับแฟนบอลที่ต่อต้านนายวรวีร์ตลอดเวลา ดังที่ปรากฏอยู่ใน เว็บไซต์พันทิป และ หนังสือพิมพ์ไทยรัฐ
นอกจากนี้แล้ว ยังเป็นที่เล่าลือกันว่า บริษัทในเครือสยามสปอร์ตนี้ มีผลประโยชน์ร่วมกันกับ นายวรวีร์ มะกูดี จากการได้รับสัมปทานในการถ่ายทอดสดฟุตบอลไทยพรีเมียร์ลึก จาก บริษัท ไทยพรีเมียร์ลีก จำกัด ซึ่งนายวรวีร์ ถือหุ้นใหญ่ เป็นจำนวน 45% ของผู้ถือหุ้นทั้งหมด อ้างอิงจาก ... เก็บถาวร 2016-03-05 ที่ เวย์แบ็กแมชชีน
ข้อวิพากษ์วิจารณ์ > วิสัยทัศน์ในวงการฟุตบอล

แฟนฟุตบอลไทยพรีเมียร์ลีกกลุ่มหนึ่ง ตั้งข้อสังเกตว่าสื่อในเครือสยามสปอร์ต มีการนำเสนอข่าวบางประเด็น โดยไม่มีแหล่งอ้างอิงอยู่บ่อยครั้ง อาทิข่าวสโมสรฟุตบอลบุรีรัมย์ยูไนเต็ด ทำสัญญากับสุเชาว์ นุชนุ่มอย่างไม่เป็นธรรม หรือข่าวสโมสรฟุตบอลการท่าเรือไทย ค้างชำระค่าจ้างแก่นักฟุตบอล โดยบูรณิจฉ์ รัตนวิเชียร ใช้นามปากกา "บอ.บู๋" เขียนบทความโจมตี การซื้อขายนักฟุตบอลของเนวิน ชิดชอบ ประธานสโมสรฟุตบอลบุรีรัมย์ยูไนเต็ด นอกจากนี้ กรุณา ชิดชอบ รองประธานสโมสรฟุตบอลบุรีรัมย์ยูไนเต็ด ลงภาพในเฟซบุ๊กของตน ซึ่งมีเนื้อหาข้อความในเฟซบุ๊กของผู้สื่อข่าวเครือสยามสปอร์ต ที่ตั้งข้อสังเกตว่า นักฟุตบอลสังกัดสโมสรบุรีรัมย์ยูไนเต็ดบางคน ซึ่งลงแข่งขันให้ทีมชาติไทย ในนัดกระชับมิตรกับทีมชาติลาว อาจกระทำการที่เข้าข่ายล้มบอล
ดูเพิ่ม

สยามกีฬาทีวี
สปอร์ตเรดิโอ
ร้านสตาร์ซอคเก้อร์
แหล่งข้อมูลอื่น

เว็บไซต์อย่างเป็นทางการ
ประวัติความเป็นมาของ บมจ.สยามสปอร์ตซินดิเคท เก็บถาวร 2010-03-27 ที่ เวย์แบ็กแมชชีน (ไทย)
Information of Siam Sport Group (อังกฤษ)
ข้อมูลการดำเนินงานของ บมจ.สยามสปอร์ตซินดิเคท
จากวันนั้นสู่วันนี้ของสยามสปอร์ต จากนิตยสารผู้จัดการ ฉบับเดือนกรกฎาคม พ.ศ. 2543
ข่าวฟุตบอล
สยามสปอร์ต ตักศิลานักข่าวกีฬาไทย จากนิตยสารผู้จัดการ ฉบับเดือนกรกฎาคม พ.ศ. 2543
| ด ค กเครือสยามสปอร์ต |
| --- | --- |
หนังสือพิมพ์: สยามกีฬารายวัน · สตาร์ซอคเก้อร์รายวัน · มวยสยามรายวัน · สปอร์ตพูลรายวัน · กีฬาสยาม เจาะเกมส์ · สยามบันเทิง · สปอร์ตแมนรายวัน · สยามดารา · ฟุตบอลพูลฉบับตลาดลูกหนัง · มองอย่างเซียน
นิตยสาร: กีฬาสยาม · สตาร์ซอคเก้อร์รายสัปดาห์ · ฟุตบอลสยาม · เอนเตอร์เทน · แคมปิงท่องเที่ยว · มวยโลก · มวยสยาม · มิวสิกเอ็กซ์เพรส · มวยทีวี · เวิลด์ซอคเก้อร์ · ซีคิดส์ · เอฟเอชเอ็ม ไทยแลนด์ · คาวาอี · ฮิฮิ
บริษัท: สยามอินเตอร์มัลติมีเดีย · กิเลนการพิมพ์ · สยามสปอร์ตมีเดียแมเนจเมนต์ · อินสไพร์ เอ็นเตอร์เทนเมนท์
ดูเพิ่ม: ร้านสตาร์ซอคเก้อร์ · ร้านบุ๊กเฟรนด์ส · สปอร์ตเรดิโอ · สยามสปอร์ตแชนแนล · สยามกีฬาอวอร์ดส์ · ฟุตบอลสยามโกลเด้นบอล
คอลัมนิสต์: ย.โย่ง · ยอดทอง · จ่าแฉ่ง · เตยหอม · บิ๊กจ๊ะ · ขุนไข่ · ก.ป้อหล่วน · นพนันท์ · น้องหนู · ต.โต้ง · ป๋ายาว · คุณฉุย · แอ๊ดดี้ · JACKIE · บอ.บู๋ · ลิตเติ้ลโจ · ตังกุย · โมนาลิซ่า · มาเฟียรี่ · แมวเพชร · JOKE · อ.วัน · เปาผี · มาริโน่ · ยักษ์ ดอยแดง · ชู้ตเอาต์ · ศาธนันท์ · ซัมเมอร์ฮิลล์ · ไก่ป่า · ธีระ · ซันเดย์ · LIVERPI · เจมส์ ลาลิกา · เอล นินโญ่ · อีกา · มอนตี้ · คุณเฉียบ · อาเล่แมน · NO.10 · เปริมี่ · เสือเตี้ย · เต็ก บางจาก · ดร. พิว · SUNNY · ไกด์เถื่อน · TeeNo · โกสุ่ย · พาสต้า · โกลเด้นบอล · ปีเตอร์โบ๊ท
ระวิ โหลทอง · วิลักษณ์ โหลทอง · วรรคสร โหลทอง
รักมันน่าขยะแขยงขนาดนั้นเลยเหรอ

| --- | --- |
รักมันน่าขยะแขยงขนาดนั้นเลยเหรอ

恋と呼ぶには気持ち悪い (Koi to Yobu ni wa Kimochi Warui)
แนว: รักตลก
มังงะ
เขียนโดย: โมงูซุ
สำนักพิมพ์: อิจิจินชะ
นิตยสาร: Comic POOL
กลุ่มเป้าหมาย: โจเซ
วางจำหน่ายตั้งแต่: 25 มกราคม พ.ศ. 2558 – 25 มีนาคม พ.ศ. 2564
จำนวนเล่ม: 8
อนิเมะโทรทัศน์
กำกับโดย: นาโอมิ นากายามะ
อำนวยการสร้างโดย: ชุนซุเกะ ไซโต
เขียนบทโดย: ยูโกะ คากิฮาระ
ดนตรีโดย: ฮิโรอากิ สึสึมิ
สตูดิโอ: โนแมด
เครือข่าย: AT-X, Tokyo MX, UHB, MRT, GTV, GYT, BS Fuji
ฉาย:  5 เมษายน พ.ศ. 2564  –  21 มิถุนายน พ.ศ. 2564
ตอน: 12 (รายชื่อตอน)
รักมันน่าขยะแขยงขนาดนั้นเลยเหรอ (ญี่ปุ่น: 恋と呼ぶには気持ち悪い; โรมาจิ: Koi to Yobu ni wa Kimochi Warui; ทับศัพท์: โคอิ โตะ โยบุ นิ วะ คิโมจิ วารูอิ) เป็นซีรีส์มังงะญี่ปุ่นแนวรักตลก เขียนเรื่องและวาดภาพโดยโมงูซุ เผยแพร่ออนไลน์ผ่านนิตยสารดิจิตัล Comic POOL ของสำนักพิมพ์อิจิจินชะตั้งแต่เดือนมกราคม พ.ศ. 2558 ถึงมีนาคม พ.ศ. 2564 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 8 ได้รับการดัดแปลงเป็นซีรีส์อนิเมะโทรทัศน์โดตสตูดิโอโนแมด เริ่มออกอากาศทางแพลตฟอร์มสตีมมิงเมื่อวันที่ 29 มีนาคม พ.ศ. 2564 และทางโทรทัศน์ตั้งแต่วันที่ 5 เมษายนถึง 21 มิถุนายน พ.ศ. 2564
รูปแบบต่าง ๆ > มังงะ

| # | วันที่ออกจำหน่ายภาษาญี่ปุ่น | ISBN ภาษาญี่ปุ่น |
| --- | --- | --- |
| 1 |  2 กุมภาพันธ์ พ.ศ. 2559 | 978-4758014830 |
| 2 |  17 พฤศจิกายน พ.ศ. 2559 | 978-4758015318 |
| 3 |  4 กรกฎาคม พ.ศ. 2560 | 978-4758015592 |
| 4 |  19 มกราคม พ.ศ. 2561 | 978-4758015844 |
| 5 |  17 กรกฎาคม พ.ศ. 2561 | 978-4758016094 |
| 6 |  14 กุมภาพันธ์ พ.ศ. 2562 | 978-4758016292 |
| 7 |  24 มกราคม พ.ศ. 2563 | 978-4758016803 |
| 8 |  25 มีนาคม พ.ศ. 2564 | 978-4758017145 |
รูปแบบต่าง ๆ > อนิเมะ

มีการประกาศดัดแปลงเป็นซีรีส์อนิเมะโทรทัศน์โดยสำนักพิมพ์อิจิจินชะเมื่อวันที่ 21 มกราคม พ.ศ. 2563 ซีรีส์อนิเมะสร้างโดยสตูดิโอโนแมด กำกับโดยนาโอมิ นากายามะ โดยมีทากุ ยามาดะเป็นผู้ช่วยผู้กำกับ เขียนบทโดยยูโกะ คากิฮาระ ออกแบบตัวละครโดยมาริโกะ ฟูจิตะ และยังเป็นหัวหน้าผู้กำกับแอนิเมชัน และฮิโรอากิ ทัตสึมิรับผิดชอบดนตรีประกอบ มีกำหนดออกอากาศในวันที่ 5 เมษายน พ.ศ. 2564 ทางช่อง AT-X, Tokyo MX, UHB, MRT, GTV, GYT และ BS Fuji ออกอากาศล่วงหน้าทางแพลตฟอร์มสตรีมในวันที่ 29 มีนาคม พ.ศ. 2564 Ace Collection ร้องเพลงเปิดชื่อเพลงว่า "โมโนคุโระซิตี้" ส่วน MaRuRi to Ryuga ร้องเพลงปิดชื่อเพลงว่า "รินาเรีย"
รูปแบบต่าง ๆ > อนิเมะ > รายชื่อตอน

| ตอนที่  | ชื่อตอน  | ผู้กำกับ  | ผู้เขียนบท  | วันที่ออกอากาศครั้งแรก  |
| --- | --- | --- | --- | --- |
| 1 | "ไม่ใช่คนเลวร้าย (ญี่ปุ่น: 悪い人では; โรมาจิ: Warui Hito de wa)" | ทากุ ยามาดะ | ยูโกะ คากิฮารุ | 5 เมษายน พ.ศ. 2564 |
| 2 | "กลิ่นของน้ำหอม (ญี่ปุ่น: 香水の匂い; โรมาจิ: Kōsui no Nioi)" | ทากาโนริ ยาโนะ, ทากูมะ ซูซูกิ | ยูโกะ คากิฮาระ | 12 เมษายน พ.ศ. 2564 |
| 3 | "ไม่ใช่ว่าแกล้งหยอกกันเหรอ (ญี่ปุ่น: からかってるんじゃ; โรมาจิ: Karakatterun ja)" | ยูซูเกะ โอโนดะ | ยูโกะ คากิฮาระ | 19 เมษายน พ.ศ. 2564 |
| 4 | "ในคืนศักดิ์สิทธิ์ (ญี่ปุ่น: 聖なる夜に; โรมาจิ: Seinaru Yoru ni)" | เคซูเกะ นิชิจิมะ | ยูโกะ คากิฮาระ | 26 เมษายน พ.ศ. 2564 |
| 5 | "การไปแสวงบุญ ณ ที่ศักดิ์สิทธิ์ (ญี่ปุ่น: 聖地巡礼; โรมาจิ: Seichi Junrei)" | ทากุ ยามาดะ | ยูโกะ คากิฮาระ | 3 พฤษภาคม พ.ศ. 2564 |
| 6 | "สิ่งที่เรียกว่ารักข้างเดียวน่ะ (ญี่ปุ่น: 片思いって; โรมาจิ: Kataomoitte)" | ชิมเป นาไง, นารูโตะ อูซูมากิ, คาซูโฮะ คูนิโมโตะ, ฮิเดกิ ทากายามะ | ยูโกะ คากิฮาระ | 10 พฤษภาคม พ.ศ. 2564 |
| 7 | "ความรักต่อตัวเมน (ญี่ปุ่น: 推しへの愛; โรมาจิ: Oshi e no Ai)" | โคซูเกะ ยาโนะ, ทากูมะ ซูซูกิ | ยูโกะ คากิฮาระ | 17 พฤษภาคม พ.ศ. 2564 |
| 8 | "คนที่ชอบคือ (ญี่ปุ่น: 好きな人は; โรมาจิ: Suki na Hito wa)" | ชิมเป นาไง | ยูโกะ คากิฮาระ | 24 พฤษภาคม พ.ศ. 2564 |
| 9 | "คำตอบของตนเอง (ญี่ปุ่น: 自分の答え; โรมาจิ: Jibun no Kotae)" | ยูซูเกะ โอโนดะ | ยูกิ อิเกดะ | 31 พฤษภาคม พ.ศ. 2564 |
| 10 | "การเตรียมใจที่จะเจ็บปวด (ญี่ปุ่น: 傷つく覚悟; โรมาจิ: Kizutsuku Kakugo)" | นารูโตะ อูซูมากิ | ยูกิ อิเกดะ | 7 มิถุนายน พ.ศ. 2564 |
| 11 | "นักเรียนมัธยมปลาย (ญี่ปุ่น: 高校生; โรมาจิ: Kōkōsei)" | ริน เทราโอกะ | ยูโกะ คากิฮาระ | 14 มิถุนายน พ.ศ. 2564 |
| 12 | "น่ารังเกียจ (ญี่ปุ่น: 気持ち悪い; โรมาจิ: Kimochi Warui)" | ทากุ ยามาดะ, ยูซูเกะ โอโนดะ, นาโอมิ นากายามะ | ยูโกะ คากิฮาระ | 21 มิถุนายน พ.ศ. 2564 |
แหล่งข้อมูลอื่น

เว็บไซต์ทางการของมังงะ (ญี่ปุ่น)
เว็บไซต์ทางการของอนิเมะ (ญี่ปุ่น)
รักมันน่าขยะแขยงขนาดนั้นเลยเหรอ (มังงะ) ที่เครือข่ายข่าวอนิเมะ
คลองละลม (จังหวัดบุรีรัมย์)

คลองละลม
คลองละลม หรือ คูเมืองโบราณบุรีรัมย์ ตั้งอยู่กลางเมืองบุรีรัมย์เป็นรูปวงรีความกว้างเฉลี่ย 80 เมตร ความยาวประมาณ 5,000 เมตร ล้อมรอบเมืองเก่าบุรีรัมย์ (เมืองแป๊ะ) มีพื้นที่รวม 179 ไร่ 2 งาน 12 ตารางวา กรมศิลปากรได้สำรวจและประกาศให้เขตคูเมือง-กำแพงเมืองบุรีรัมย์ (คลองละลม) ซึ่งอยู่ในสมัยทวารวดี มีอายุประมาณ 1,800 ปี เป็นโบราณสถาน
เมื่อ พ.ศ. 2547 ได้รับงบประมาณสนับสนุนด้านการท่องเที่ยวจากรัฐบาล จำนวน 42 ล้านบาท ดำเนินการปรับปรุงคูเมืองโบราณ (คลองละลม) คูที่ 1 (สวนรมย์บุรี) และต่อมา พ.ศ. 2549 ได้รับงบประมาณสนับสนุนโครงการตามยุทธศาสตร์การพัฒนาจังหวัดบุรีรัมย์ จำนวน 30.4 ล้านบาท และเทศบาลจัดสรรงบสมทบอีก 7.6 ล้านบาท ดำเนินการปรับปรุงคลองละลมคูที่ 6 ต่อมาในปีงบประมาณ 2552 ได้รับงบประมาณทั้งสิ้น 58,280,000 บาท มาดำเนินการก่อสร้างปรับปรุงคูเมืองโบราณลูกที่ 2 และ 3
สัณฐาน

คลองละลมแบ่งออกเป็น 6 ส่วนหรือ 6 ลูก ตามแนวถนนที่ตัดเข้าเมืองชั้นใน ดังนี้
ลูกที่ 1 กว้าง 50 เมตร ยาว 320 เมตร พื้นที่ 16,000 ตารางเมตร จุน้ำได้ 56,000 ลูกบาศก์เมตร
ลูกที่ 2 กว้าง 100 เมตร ยาว 180 เมตร พื้นที่ 18,000 ตารางเมตร จุน้ำได้ 63,000 ลูกบาศก์เมตร
ลูกที่ 3 กว้าง 90 เมตร ยาว 110 เมตร พื้นที่ 9,900 ตารางเมตร จุน้ำได้ 34,650 ลูกบาศก์เมตร
ลูกที่ 4 กว้าง 50 เมตร ยาว 1,250 เมตร พื้นที่ 62,500 ตารางเมตร จุน้ำได้ 218,750 ลูกบาศก์เมตร
ลูกที่ 5 กว้าง 70 เมตร ยาว 230 เมตร พื้นที่ 16,100 ตารางเมตร จุน้ำได้ 56,350 ลูกบาศก์เมตร
ลูกที่ 6 กว้าง 90 เมตร ยาว 350 เมตร พื้นที่ 31,500 ตารางเมตร จุน้ำได้ 110,250 ลูกบาศก์เมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คลองละลม
อีริค เปเวอร์นากี

อีกห้องว่างเปล่า  Erik Pevernagie (80 x 100 ซม) , น้ำมันบนผ้าใบ
อีริค เปเวอร์นากี  (ฝรั่งเศส: Erik Pevernagie) (เกิดใน ปี ค.ศ 1939) เป็นจิตกรชาวเบลเยี่ยมที่ได้เคยจัดนิทรรศการในปารีส นิวยอร์ก เบอร์ลิน อัมสเตอร์ดัม ลอนดอน
ประวัติ

อีริคเติบโตในกรุงบลัสเซล ซึ่งเป็นเมืองที่มีการผสมผสานกันระหว่างสองวัฒนธรรมได้อย่างลงตัว (ระหว่างละตินกับเยอรมัน) เค้าเป็นทั้งลูกชายและลูกศิษย์ของจิตกรซึ่งนับถือลัทธิเอ็คซพเรฌ-อะนิส ชื่อ หลุย เปเวอร์นากี (มีชีวิต ระหว่าง ค.ศ 1904 – 1970).
หลังจากที่ได้เพิ่มพูนความรู้ในเรื่องชนชาติแองโกรแซ็คซันและทิวทอนิกอันเป็นมรดกทางด้านวัฒนธรรมแล้ว อีริคยังได้ศึกษาต่อระดับปริญญาโทภาษาศาสตร์ในด้านภาษาทิวทอนิกจาก Free University of Brussels (ค.ศ 1961).  อีริคได้เดินทางไปทั่วโลกและคว้าปริญญาเอกจากมหาวิทยาลัยเคมบริดจ์ และ จึงได้ทำงานเป็นอาจารย์สอนในมหาวิทยาลัย
ผลงาน

อีริคได้ร่วมเป็นหนึ่งในพยานสำหรับทศวรรษของเรา เค้าเฝ้ามองดูเหตุการณ์ทั่วทุกมุมโลกแล้วถ่ายทอดเป็นหลักฐานลงบนผืนผ้าใบ เค้าวาดเรื่องราวต่างๆที่เกิดขึ้นตามที่ได้เห็นทุกๆวันแสดงออกถึงความประทับใจที่เกิดขึ้นจากความทรงจำ และแสดงให้เราเห็นถึงจินตนาการที่วกวนและถ่ายถอดประสบการณ์จากเรื่องราวรอบตัวออกมาเป็นภาพเขียน ซึ่งประสบการณ์เหล่านี้แทนที่จะถูกถ่ายทอดออกมาเป็นภาพเหมือนจริงแต่ อีริคกลับใช้รูปแบบการถ่ายถอดออกมาเป็นลายเส้นตรงและรูปทรงเลขาคณิตเป็นส่วนใหญ่
ครั้งแล้วครั้งเล่าที่ผลงานของ เปเวอร์เนกี ได้ถูกร่างออกมาเป็นสิ่งสะท้อนจากความทรงจำรวมหมู่ของพวกเรา สำหรับอีริคแล้ว ศิลปะจะถูกพบเห็นได้จากกิจกรรมทางสังคม และเค้าพบว่างานศิลปะเป็นตัวเชื่อมและติดต่อสื่อสารระหว่างคนในสังคมอีกด้วย ศิลปะเป็นตัวสร้างสรรค์ให้เกิดอารมณ์ และยิ่งไปกว่านั้น มันยังเป็นพลังในการส่งเสริมสติปัญญาและจินตนาการได้ด้วย
อีริคกล่าวว่างานศิลปะของเค้าเริ่มจากองค์ประกอบที่เป็นจริงซึ่งพบเห็นจากการดำเนินชีวิตในแต่ละวัน เค้าได้ถ่ายทอดมันลงในภาพเขียนและได้ให้คำอธิบายที่เฉพาะเจาะจงแต่ในขณะเดียวกันมันกลับมีความหมายสองนัย สำหรับเปเวอร์นากีแล้ว ความเป็นจริงคือจุดเริ่มต้นในงานศิลปะของเค้าแต่ไม่ใช้จุดมุ่งหมาย มันถูกเปลี่ยนเป็นรูปของปริศนา ซึ่งได้ซ่อนการตีความหมายเอาไว้ในผลงานนั้นๆ
คำนิยม

อีริค เปเวอร์นากี เป็นที่รู้จักโดยส่วนใหญ่ในเรื่องการผสมผสานกันระหว่างภาพศิลปะที่แสดงเป็นรูปร่างและเป็นแบบไม่มีตัวตนในงานเขียน เริ่มด้วยภาพร่างที่เป็นเลขาคณิตแบบง่ายๆ แล้วสร้างพื้นผิวด้วยวัสดุต่างเช่น ขี้เถ้า ทราย หรือ ชิ้นส่วนของโลหะ (Doyle New York)
“รูปคน” มักจะมีอยู่ในงานของเขา และรูปคนก็จะผสมผสานเอาสิ่งแวดล้อมที่เป็นธรรมชาติของตัวเขาเองลงไปด้วยจนบางครั้งก็หมกมุ่นเกินไป  ในอีกด้านหนึ่งเปเวอร์เนกีก็ดูเหมือนจะปฏิเสธว่าไม่ได้เป็นเช่นนั้น เมื่อเค้าได้เขียนภาพบนกำแพงในที่สาธารณะ โดยเขาได้แสดงให้เห็นถึงความโดดเดี่ยวของมนุษย์ ความวิกลจริตของวิถีของคนเมือง (Benezit Dictionary of Artists, Paris)
การประสานช่องว่างระหว่างช่วงอายุหนึ่งไปสู่อีกรุ่นหนึ่ง ชนชั้นของสังคม และช่องว่างระหว่างเชื่อชาติคือกลอุบายทางธุรกิจ แต่ถึงอย่างงั้นอีริค เปเวอร์นากีก็ยังเป็นที่ชื่นชอบจากผลและทฤษฎีง่ายๆในการลดความวิกลจริตเหล่านั้นลง (International Herald Tribune)
ในการปฏิเสธที่ให้ตัวละครในภาพแสดงออกทางท่าทางและทิ้งหลักฐานอย่างง่ายๆไว้ให้คิดตาม ศิลปินได้จำลองภาพของความสับสนของความคิดและการเป็นคนแอนตี้ฮีโร่ของเค้าได้ทำผลงานออกมาแบบบริสุทธิปราศจากอคติและตัดองค์ความรู้ทั้งหมดที่เคยได้เรียนรู้มาออกไป Christie's, New York,Catalogue)
แหล่งข้อมูลอื่น

Erik Pevernagie Revisited เก็บถาวร 2020-11-28 ที่ เวย์แบ็กแมชชีน
The world according to Pevernagie
Painting and Mind (video)
Absence and Presence (video)
Phenomenological Painting (video)
Derrida and Deconstruction (video)
Lightness and Weightiness(video)
Marcel Proust-Citizen Kane-Beatles  (video)
Thomas Mann, Shakespeare, Voltaire and Peggy Lee * ' ' Desilusión ' '(Video)
Man without Qualities (video)
Artist's quotes เก็บถาวร 2019-06-09 ที่ เวย์แบ็กแมชชีน
Pevernagie Paintings
The Rabbit hole of Meditation
Stilling our Mind
Let us speak less and say more
The Infinite Wisdom of Meditation
International Herald Tribune
https://www.youtube.com/watch?v=psou8DqWGxA  Philosopher Willem Elias + Sabine Pevernagie (video)]
Exhibitions
อีริค เปเวอร์นากี
Step Right Up ใครเก่ง ใครได้

| Step Right Up ใครเก่ง ใครได้ |
| --- | --- |
ประเภท: เกมโชว์
สร้างโดย: เซ้นส์ เอนเตอร์เทนเมนท์
กำกับโดย: ฉัตรชัย ดาษดา
แสดงนำ:   วราวุธ เจนธนากุล  ศกุนตลา เทียนไพโรจน์  เอกชัย เอื้อสังคมเศรษฐ 
ประเทศแหล่งกำเนิด: ไทย
ภาษาต้นฉบับ: ไทย
การผลิต
ผู้อำนวยการสร้าง: วราวุธ เจนธนากุล
สถานที่ถ่ายทำ: มูนสตาร์ สตูดิโอ (ยุคปกติ) ไม้ยืนต้น สตูดิโอ (ยุคปกติ - ยุคล่าขุมทรัพย์)
ผู้ลำดับภาพ:   ศุภชัย ศรีจันทร์  ศุภนิมิต นรพงษ์  พงษ์ธร พงษ์พยัคฆ์ 
กล้อง: หลายกล้อง
ความยาวตอน: 1 ชั่วโมง
บริษัทผู้ผลิต: เซ้นส์ เอนเตอร์เทนเมนท์
ออกอากาศ
เครือข่าย: ช่อง 9 เอ็มคอตเอชดี (2556 - 2560) อมรินทร์ทีวี (2561 - 2563)
ออกอากาศ: 4 มกราคม 2556 (2556-01-04) – 24 มิถุนายน 2560 (2560-06-24)
Step Right Up ใครเก่ง ใครได้ เป็นรายการโทรทัศน์ประเภทเกมโชว์ที่เปิดโอกาสให้ผู้เข้าแข่งขันจากทางบ้านมาเล่นเกม 1 เกม ในโอกาส 1 ครั้ง เพื่อรับของรางวัลที่ทางรายการจัดไว้กลับบ้าน โดยทางบริษัท เซ้นส์ เอนเตอร์เทนเมนท์ จำกัด ได้ซื้อลิขสิทธิ์รูปแบบรายการจากกลุ่มเอนเดโมลชายน์ในประเทศเนเธอร์แลนด์ นำมาผลิตในรูปแบบของประเทศไทย ออกอากาศครั้งแรกเมื่อวันที่ 4 มกราคม พ.ศ. 2556 ทางช่อง 9 เอ็มคอตเอชดี ดำเนินรายการโดย วราวุธ เจนธนากุล, ศกุนตลา เทียนไพโรจน์ และ เอกชัย เอื้อสังคมเศรษฐ และออกอากาศเป็นครั้งสุดท้ายเมื่อวันที่ 24 มิถุนายน พ.ศ. 2560 เนื่องจากการปรับปรุงผังรายการของช่อง 9 เอ็มคอตเอชดี แต่ได้นำมารีรันอีกครั้งทางอมรินทร์ทีวี ตั้งแต่วันที่ 5 ธันวาคม พ.ศ. 2561 - 30 กันยายน พ.ศ. 2563
ระยะเวลาในการออกอากาศ

| สถานีโทรทัศน์ที่ออกอากาศ | วัน | เวลา | ช่วงระหว่าง | หมายเหตุ |
| --- | --- | --- | --- | --- |
| ช่อง 9 เอ็มคอตเอชดี | ศุกร์ | 18:00 - 19:00 น. | 4 มกราคม พ.ศ. 2556 - 26 ธันวาคม พ.ศ. 2557 |  |
| ช่อง 9 เอ็มคอตเอชดี | พุธ | 20:30 - 21:30 น. | 7 มกราคม - 30 ธันวาคม พ.ศ. 2558 |  |
| ช่อง 9 เอ็มคอตเอชดี | พุธ | 20:10 - 21:10 น. | 6 มกราคม - 10 สิงหาคม พ.ศ. 2559 |  |
| ช่อง 9 เอ็มคอตเอชดี | เสาร์ | 20:10 - 21:10 น. | 20 สิงหาคม พ.ศ. 2559 - 28 มกราคม พ.ศ. 2560 |  |
| ช่อง 9 เอ็มคอตเอชดี | เสาร์ | 20.30 - 21.30 น. | 4 กุมภาพันธ์ - 24 มิถุนายน พ.ศ. 2560 |  |
| อมรินทร์ทีวี | พุธ | 22:30 - 23:30 น. | 5 ธันวาคม พ.ศ. 2561 - 30 กันยายน พ.ศ. 2563 | รีรัน |
พิธีกร

| ผู้ดำเนินรายการ> ผู้ดำเนินรายการหลัก.สมาชิก | ผู้ดำเนินรายการ> ผู้ดำเนินรายการหลัก.ช่วงระหว่าง | ผู้ดำเนินรายการ> ผู้ดำเนินรายการหลัก.หมายเหตุ | ผู้ดำเนินรายการ> .หมายเหตุ |  |
| --- | --- | --- | --- | --- |
| วราวุธ เจนธนากุล | 4 มกราคม พ.ศ. 2556 - 24 มิถุนายน พ.ศ. 2560 |  |  |  |
| ศกุนตลา เทียนไพโรจน์ | 4 มกราคม พ.ศ. 2556 - 24 มิถุนายน พ.ศ. 2560 |  |  |  |
| เอกชัย เอื้อสังคมเศรษฐ | 4 มกราคม พ.ศ. 2556 - 24 มิถุนายน พ.ศ. 2560 |  |  |  |
| พิธีกรรับเชิญ | พิธีกรรับเชิญ | พิธีกรรับเชิญ |  |  |
| สมาชิก | ช่วงระหว่าง | มาแทน |  |  |
| พีรวัศ กุลนันท์วัฒน์ | 22 พฤศจิกายน พ.ศ. 2556   29 พฤศจิกายน พ.ศ. 2556   6 ธันวาคม พ.ศ. 2556   28 สิงหาคม พ.ศ. 2557   24 ตุลาคม พ.ศ. 2557   31 ตุลาคม พ.ศ. 2557   7 พฤศจิกายน พ.ศ. 2557   22 เมษายน พ.ศ. 2558 | เอกกี้ |  |  |
| พิษณุ นิ่มสกุล | 17 มกราคม พ.ศ. 2557 | เอกกี้ |  |  |
| ศรีพรรณ ชื่นชมบูรณ์ | 5 กันยายน พ.ศ. 2557   12 กันยายน พ.ศ. 2557   19 กันยายน พ.ศ. 2557   26 กันยายน พ.ศ. 2557 | ต้นหอม |  |  |
| พัสกร พลบูรณ์ | 25 กุมภาพันธ์ พ.ศ. 2558   4 มีนาคม พ.ศ. 2558   20 พฤษภาคม พ.ศ. 2558   27 พฤษภาคม พ.ศ. 2558   3 มิถุนายน พ.ศ. 2558   2 ธันวาคม พ.ศ. 2558   16 ธันวาคม พ.ศ. 2558 | ต้นหอม |  |  |
| พัสกร พลบูรณ์ | 23 กันยายน พ.ศ. 2558 | เอกกี้ |  |  |
| นลิน โฮเลอร์ | 11 มีนาคม พ.ศ. 2558 | ต้นหอม |  |  |
| ภูมิใจ ตั้งสง่า | 25 มีนาคม พ.ศ. 2558   1 กรกฎาคม พ.ศ. 2558 | เอ วราวุธ |  |  |
| พิพัฒน์ วิทยาปัญญานนท์ | 10 มิถุนายน พ.ศ. 2558   17 มิถุนายน พ.ศ. 2558 | เอ วราวุธ |  |  |
| วรินดา ดำรงผล | 23 ธันวาคม พ.ศ. 2558 | ต้นหอม |  |  |
| กวินรัฏฐ์ ยศอมรสุนทร | 17 กุมภาพันธ์ พ.ศ. 2559   24 กุมภาพันธ์ พ.ศ. 2559   2 มีนาคม พ.ศ. 2559 | เอกกี้ |  |  |
| กวินรัฏฐ์ ยศอมรสุนทร | 22 เมษายน พ.ศ. 2560 | เอ วราวุธ |  |  |
รูปแบบและกติกาของรายการ

ทางรายการจะเปิดโอกาสให้ผู้ชมจากทางบ้านสมัครมาร่วมรายการผ่านทาง SMS เพื่อเล่นเกม 1 ใน 4 เกมต่อสัปดาห์ ตามโจทย์ที่ทางรายการกำหนดให้ โดยผู้เข้าแข่งขันทุกคนจะมีโอกาสคนละ 1 ครั้งในการเล่น หากทำได้สำเร็จจะได้รับของรางวัลที่ทางรายการกำหนดให้ทันที และในแต่ละสัปดาห์จะมีแขกรับเชิญมาร่วมเล่นเกมทั้งหมดร่วมกับผู้ชมด้วย ตอนละ 4 คน
และตั้งแต่วันที่ 1 กุมภาพันธ์ พ.ศ. 2556 ได้เพิ่มเกมอีก 1 เกม ไว้ในช่วงท้ายรายการ คือ "สตาร์ตมาสไตรก์" โดยให้ผู้เข้าแข่งขันที่สมัครเข้ามาร่วมเล่น นำรถของตัวเองมาชนลูกบอลแล้วกลิ้งไปโดนพินโบว์ลิ่งล้มทั้งหมด โดยที่ด้านหน้าของรถต้องไม่เลยเส้นวางลูกบอล ถ้าทำสำเร็จจะถือว่า "แจ็คพอตแตก" และผู้เข้าแข่งขันจะได้รับรถกระบะ ISUZU D-Max X-Series กลับไปทันที ซึ่งมีการเปลี่ยนแปลงชนิดของรถดังนี้
| ปี | ชนิดของรถ | มูลค่า |
| --- | --- | --- |
| 1 กุมภาพันธ์ - 20 ธันวาคม พ.ศ. 2556 | All New ISUZU D-Max รุ่นพิเศษ X-Series | 787,000 บาท |
| 10 มกราคม พ.ศ. 2557 - 20 มกราคม พ.ศ. 2559 | ISUZU D-Max X-Series Super Daylight | 792,000 บาท |
| 27 มกราคม - 30 มีนาคม พ.ศ. 2559 | ISUZU D-Max X-Series Super Daylight | 807,000 บาท |
| 13 เมษายน พ.ศ. 2559 - 8 เมษายน พ.ศ. 2560 | ISUZU D-Max X-Series 1.9 Ddi Blue Power | 817,000 บาท |
| 15 เมษายน - 24 มิถุนายน พ.ศ. 2560 | ISUZU D-Max X-Series 1.9 Ddi Blue Power | 825,000 บาท |
และในวันที่ 11 กุมภาพันธ์ พ.ศ. 2560 ได้มีการปรับรูปแบบเป็น Step Right Up ใครเก่ง ใครได้ ล่าขุมทรัพย์ โดยมีการปรับเปลี่ยนฉากเป็นลักษณะคล้าย ๆ ป่า และเพิ่มเกมและของรางวัลต่าง ๆ ซึ่งทางรายการจะเรียกว่า "ขุมทรัพย์" ให้มีจำนวนมากยิ่งขึ้น ขณะที่รูปแบบและกติกาการเล่นเกมทั้งหมดยังคงเหมือนเดิม
รางวัล

| ปี พ> ศ. | รางวัล | สาขา | ผลรางวัล | อ้างอิง |
| --- | --- | --- | --- | --- |
| 2558 | รางวัลยกย่องเชิดชูเกียรติผู้ทำคุณประโยชน์ด้านนันทนาการ | รายการโทรทัศน์เพื่อนันทนาการดีเด่น | ได้รับรางวัล |  |
แหล่งข้อมูลอื่น

เฟซบุ๊กแฟนเพจของรายการ
Channel Step Right Up ใครเก่ง…ใครได้ : SeeMe เก็บถาวร 2023-03-17 ที่ เวย์แบ็กแมชชีน
อเล็กซิออส ตรันตัส

อเล็กซิออส ตรันตัส (กรีก: Αλέξιος Τράντας; มีนาคม ค.ศ. 1867 – ค.ศ. 1960) เป็นจักษุแพทย์ชาวกรีกที่เกิดในเวอร์บิอานี อิไพรัส
ในปี ค.ศ. 1891 เขาได้รับวุฒิปริญญาเอกในกรุงเอเธนส์ แล้วศึกษาต่อในกรุงปารีสภายใต้การดูแลของโฟตินอส พานัส (ค.ศ. 1832–1903), หลุยส์ เดอ เวกแกร์ (ค.ศ. 1832–1906) และซาเวียร์ กาเลซอฟสกี (ค.ศ. 1832–1907) โดยในปี ค.ศ. 1864 เขาได้ก่อตั้งคลินิกจักษุวิทยาขึ้นที่ "โรงพยาบาลกรีก" ในคอนสแตนติโนเปิล โดยดำรงตำแหน่งผู้อำนวยการสถาบันแห่งนี้จนถึงปี ค.ศ. 1922 ตั้งแต่ปี ค.ศ. 1924 เขาทำงานเป็นจักษุแพทย์ในไพรีอัส
ในปี ค.ศ. 1898 เขาเป็นแพทย์คนแรกที่ศึกษามุมม่านตาในมนุษย์ที่มีชีวิต ร่วมกับโยฮัน ฟรีดริช ฮอร์แนร์ จักษุแพทย์ชาวสวิส (ค.ศ. 1831–1886) โดย "จุดฮอร์แนร์-ตรันตัส" ได้รับการตั้งชื่อ ซึ่งหมายถึงเม็ดนิ่วเหมือนปูนขาวสีขาว-เหลือง ขนาดเล็กของเยื่อตารอบคอร์เนียล ลิมบัส
รูปสิบห้าเหลี่ยม

รูปสิบห้าเหลี่ยมด้านเท่า
ในทางเรขาคณิต รูปสิบห้าเหลี่ยม (อังกฤษ : pentadecagon) คือรูปหลายเหลี่ยม ที่มี 15 ด้าน และ 15 มุม
รูปสิบห้าเหลี่ยมด้านเท่า หรือรูปสิบห้าเหลี่ยมปกตินั้น มีมุมภายในมุมละ 156° และมีความยาวด้าน a จะมีพื้นที่ดังนี้
การสร้างรูปสิบห้าเหลี่ยม

รูปสิบห้าเหลี่ยมด้านเท่า สามารถสร้างได้ด้วยวงเวียนและไม้บรรทัด ภาพเคลื่อนไหวต่อไปนี้แสดงการสร้างรูปสิบห้าเหลี่ยม 36 ขั้นตอน ซึ่งปรับปรุงจากวิธีการที่ระบุในหนังสือ Element เล่ม 4 ประพจน์ 16 ของยุคลิด
โปรดสังเกตว่า รัศมีของวงเวียนยังคงไม่เปลี่ยนแปลง ระหว่างขั้นตอนที่ 14 ถึง 21
ภาพเคลื่อนไหว แสดงการสร้างรูปสิบห้าเหลี่ยมด้วยวงเวียนและไม้บรรทัด
คู่ไหน..ใช่เลย

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
| คู่ไหน> .ใช่เลย |
| --- | --- |
ภาพสัญลักษณ์รายการ "คอปเพิลออร์น็อท? คู่ไหน...ใช่เลย"
ประเภท: เกมโชว์
พัฒนาโดย: โพลคาดอท เอนเตอร์เทนเมนท์
พิธีกร:   ธนวัฒน์ ประสิทธิสมพร  ศกุนตลา เทียนไพโรจน์ 
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
การผลิต
ผู้อำนวยการสร้าง: วราวุธ เจนธนากุล
สถานที่ถ่ายทำ: ไม้ยืนต้น สตูดิโอ
ความยาวตอน: 50 นาที
บริษัทผู้ผลิต:   วีว็องดี เอนเตอร์เทนเมนท์ (เจ้าของลิขลิทธิ์รายการจากประเทศฝรั่งเศส)  โพลคาดอท เอนเตอร์เทนเมนท์ (บริษัทในเครือ เซ้นส์ เอนเตอร์เทนเมนท์) 
ออกอากาศ
เครือข่าย: ช่อง 3 เอชดี (ช่องโทรทัศน์ระบบดิจิทัลหมายเลข 33)
ออกอากาศ: 22 กรกฎาคม 2561 – 25 ธันวาคม 2565
คอปเพิลออร์น็อท? คู่ไหน...ใช่เลย (อังกฤษ: Couple or Not?) เป็นรายการโทรทัศน์ประเภทเกมโชว์การแข่งขันจับคู่ปรัศนีย์ที่มีความสัมพันธ์ที่เกี่ยวข้องกับความรักที่แตกต่างและหลากหลาย เช่น เพศสภาพ, ฐานะ, บุคลิก หรืออายุ เป็นต้น เพื่อชิงเงินรางวัล ผลิตรายการโดย บริษัท เซ้นส์ เอนเตอร์เทนเมนท์ จำกัด (ในนาม บริษัท โพลคาดอท เอนเตอร์เทนเมนท์ จำกัด) ซึ่งได้ซื้อลิขสิทธิ์รูปแบบรายการ Couple ou pas Couple? จาก วีว็องดี เอนเตอร์เทนเมนท์ ของประเทศฝรั่งเศส เพื่อนำมาผลิตในรูปแบบของประเทศไทย เริ่มออกอากาศครั้งแรกเมื่อวันที่ 22 กรกฎาคม พ.ศ. 2561 ทางช่อง 3 เอชดี (ช่องโทรทัศน์ระบบดิจิทัลหมายเลข 33) ดำเนินรายการโดย ธนวัฒน์ ประสิทธิสมพร และ ศกุนตลา เทียนไพโรจน์
ผู้ดำเนินรายการ > พิธีกรหลัก

ธนวัฒน์ ประสิทธิสมพร (นุ้ย)
ศกุนตลา เทียนไพโรจน์ (ต้นหอม)
ผู้ดำเนินรายการ > ผู้ช่วยพิธีกร

ในที่นี้คือผู้ที่ทำหน้าที่เป็น "หมอดู" ซึ่งเป็นผู้ที่มาให้ความช่วยเหลือต่อผู้เข้าแข่งขันทั้ง 2 ฝ่าย ในโจทย์บุคคลบางข้อ โดยจะผลัดเปลี่ยนบุคคลที่ทำหน้าที่นี้ตอนละ 1 คน
ปรัชญานันท์ สุวรรณมณี (เบบี้มายด์)
วิทวัส รัตนบุญบารมี (เอม เขางู)
อรรถวุฒิ อินทอง (โจ๊ก ไอศครีม)
รูปแบบและกติกาของรายการ

ผู้เข้าแข่งขันที่เป็นผู้ที่มีชื่อเสียงในวงการบันเทิงจำนวน 2 คู่ จะต้องทำการแข่งขันจับคู่บุคคลทั่วไปที่เป็นปรัศนีย์ที่มีความสัมพันธ์ที่เกี่ยวข้องกับความรักที่แตกต่างและหลากหลาย เช่น เพศสภาพ, ฐานะ, บุคลิก หรืออายุ เป็นต้น ทั้งหมด 20 คน ซึ่งมีเพียง 10 คนเท่านั้นที่มีความสัมพันธ์กันในชีวิตจริง โดยจะทำการแข่งขันทั้งหมด 3 รอบ รอบละ 1 โจทย์บุคคล ต่อ 1 การจับคู่ ถ้าผู้เข้าแข่งขันคู่ใดเลือกจับคู่ระหว่าง "โจทย์บุคคล" กับ "คู่รักตัวเลือก" ได้ถูกต้อง จะได้รับเงินรางวัลสะสมไปตามจำนวนขั้นเงินรางวัลที่ทางรายการกำหนดไว้ในแต่ละรอบการแข่งขัน
หลังจากการแข่งขันสิ้นสุดลงครบทุกรอบ ถ้าผู้เข้าแข่งขันคู่ใดเก็บสะสมเงินรางวัลได้มากกว่า ผู้เข้าแข่งขันคู่นั้นเป็นฝ่ายชนะพร้อมทั้งเข้าไปชิงเงินรางวัลในรอบแจ็คพอตทันที โดยในรอบแจ็คพอตนั้นจะเป็นการสุ่มหาแล้วจับคู่บุคคลที่เป็นปรัศนีย์เพียง 1 คู่เท่านั้น โดยมีโอกาสในการจับคู่เพียง 4 ครั้ง โดยเงินรางวัลจะลดลงครี่งหนึ่งไปตามขั้นเงินรางวัลที่ทางรายการกำหนดไว้ถ้าเลือกจับคู่ไม่ถูกต้อง ถ้าผู้เข้าแข่งขันจับคู่บุคคลที่เป็นปรัศนีย์คู่นั้นได้ถูกต้อง จะได้รับเงินรางวัลในขั้นนั้น ๆ รวมทั้งเงินรางวัลที่สะสมไว้ในรอบแข่งขันไปทันที